钦定古今图书集成/明伦汇编/闺媛典/第119卷 > 刘长卿妻
## 钦定古今图书集成/明伦汇编/闺媛典/第119卷 > 刘长卿妻

按《后汉书列女传》：沛刘长卿妻者，同郡桓鸾之女也。
生一男五岁而长卿卒，妻防远嫌疑，不肯归宁。儿年
十五，又夭殁。妻虑不免，乃豫刑其耳以自誓。宗妇相
与愍之，共谓曰：“若家殊无它意，假令有之，犹可因姑
娣妹以表其诚，何贵义轻身之甚哉？”对曰：“昔我先君
五更，学为儒宗，尊为帝师。五更以来，历代不替。男以”
忠孝显，女以贞顺称。《诗》云：“无忝尔祖，聿修厥德。”是以
豫自刑翦，以明我情。沛相王吉上奏高行，显其门闾，
号曰“行义桓。”县邑有祀必膰焉。